
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI
H O T Ă R Â R E

privind aprobarea decontării cheltuielilor de transport pentru personalul didactic care nu dispune de locuinţă şi căruia nu i se poate oferi o locuinţă corespunzătoare în Municipiul Focşani, unde are postul didactic, din bugetele proprii ale unităţilor de învăţământ preuniversitar de stat finanţate din bugetul local al Municipiului Focşani  
          Consiliul Local al Municipiului Focşani, judeţul Vrancea, întrunit în şedinţă ordinară,

         -analizând proiectul de hotărâre iniţiat de Primarul Municipiului Focşani, prin care se propune aprobarea decontării cheltuielilor de transport pentru personalul didactic care nu dispune de locuinţă şi căruia nu i se poate oferi o locuinţă corespunzătoare în Municipiul Focşani, unde are postul didactic, din bugetele proprii ale unităţilor de învăţământ preuniversitar de stat finanţate din bugetul local al Municipiului Focşani  , raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 59491/14.11.2011;
· văzând avizul favorabil al Comisiei pentru buget, finanţe, investiţii, liberă iniţiativă, economic  şi servicii publice şi al Comisiei pentru cultură, sănătate, învăţământ, sport şi tineret ;

· având în vedere prevederile Legii educaţiei naţionale nr.1/2011, cu modificările şi completările ulterioare şi Instrucţiunile nr.2/17.02.2011 ale Ministrului Educaţiei, Cercetării, Tineretului şi Sportului;

· în baza art.36 alin (1), alin. (2),  lit. „b” şi alin (4) lit „a”, precum  şi  în temeiul art. 45 alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :
                 Art. 1 (1) Se aprobă decontarea cheltuielilor de transport pentru personalul didactic care nu dispune de locuinţă şi căruia nu i se poate oferi o locuinţă corespunzătoare în Municipiul Focşani, unde are postul didactic, din bugetele proprii ale unităţilor de învăţământ preuniversitar de stat finanţate din bugetul local al Municipiului Focşani  .

                             (2) Personalul didactic care solicită decontarea cheltuielilor de deplasare prevăzute la lin (1) este obligat să depună o singură dată la conducerea unităţii de învăţământ la care este angajat o cerere însoţită de:

1. copia cărţii de indentitate din care să rezulte domiciliul acestuia, 

2. o dovadă eliberată de Primăria Muncipiului Focşani, respectiv de către Serviciul impozite şi taxe locale, că deţine sau nu  în municipiu Focşani o locuinţă proprietate personală, 

3. o dovadă eliberată de Primăria Muncipiului Focşani, respectiv de către Serviciul investiţii, administrarea fondului locativ, că deţine sau nu detine o locuinţă cu chirie din fondul locativ de stat, că a solicitat sau nu o locuinţă din fondul locativ de stat sau locuinţe pentru tineri, că se află pe lista de aşteptare şi că nu i s-a putut repartiza o locuinţă corespunzătoare. 

                                  Orice modificare intervenită în ceea ce priveşte locuinţa solicitantului va fi comunicată imediat conducerii unităţii de învăţământ.
                             (3) Personalului didactic din unităţile de învăţământ preuniversitar de stat, care nu dispune de locuinţă şi căruia nu i se poate oferi o locuinţă corespunzătoare în localitatea unde are postul, i se vor deconta cheltuielile pe mijloacele de transport în comun, din localitatea de reşedinţă la locul de muncă şi de la locul de muncă în localitatea de reşedinţă. În cazul în care nu există mijloace de transport în comun între localitatea de reşedinţă şi sediul unităţii de învăţământ, urmează a i se deconta contravaloarea a 7,5 l benzină Premium la 100 km parcurşi, dacă transportul se face cu autoturismul proprietate personală. În cazul în care există mijloc de transport în comun, dar personalul didactic preferă să circule cu autoturismul proprietate personală, urmează a se deconta contravaloarea abonamentului lunar pe respectivul mijloc de transport în comun. Atunci când transportul mai multor cadre didactice se face cu un singur autoturism, plata se face numai posesorului autoturismului respectiv. Decontarea sau plata echivalentă costurilor de transport se va efectua de către autorităţile administraţiei publice locale din unitatea administrativ-teritorială pe raza căreia se află unitatea de învăţământ la care îşi desfăşoară activitatea cadrul didactic, în urma solicitărilor adresate autorităţilor administraţiei publice locale, astfel:

    a) decontarea contravalorii călătoriei pe mijloacele de transport în comun prin depunerea la sfârşitul fiecărei luni de activitate a biletelor de călătorie sau a abonamentului, iar decontarea contravalorii corespunzătoare a 7,5 l benzină Premium la 100 km parcurşi, prin depunerea la sfârşitul fiecărei luni de activitate a documentelor justificative eliberate de unitatea de învăţământ, care certifică efectuarea transportului cu autoturismul proprietate personală;

    b) solicitarea contravalorii călătoriei efectuate cu mijloacele de transport în comun sau a contravalorii corespunzătoare a 7,5 l benzină Premium la 100 km parcurşi, pentru cei care îşi asigură transportul cu autoturismul proprietate personală, ca urmare a pontajului zilnic efectuat de conducerea unităţii de învăţământ.

                           (4) Unităţile de învăţământ preuniversitar de stat pot solicita lunar de la serviciile de specialitate ale Primăriei Municipiului Focşani informaţii privind deţinerea de către solicitanţi, pe raza municipiului Focşani, de locuinţe proprietate sau închiriate de la fondul locativ de stat, verificarea fiind efectuată pe baza codurilor numerice personale transmise prin adresa de solicitare a informaţiilor. 
                 Art.2 Se împuterniceşte Consiliul de Administraţie al unităţii de învăţământ preuniversitar de stat să aprobe, lunar, drepturile băneşti aferente personalului didactic care solicită cheltuieli de deplasare, pe baza cererii şi documentelor justificative depuse, urmând ca decontarea să fie realizată de fiecare unitate de învăţământ preuniversitar de stat.             
                Art. 3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate şi unităţile din învăţământul preuniversitar de stat finanţate din bugetul local al Municipiuului Focşani.

    PREŞEDINTE DE ŞEDINTĂ,

         Matişan Bogdan Emilian                                                                                  

